Yaponiyadagi fermada parranda grippiga uchraganligi sababli 110 ming tovuq yo‘q qilinadi

Yaponiyaning Kumamoto prefekturasi hokimiyati 110 mingdan oshiq tovuqni yo‘q qilmoqchi. Bunga mahalliy fermalardan birida parranda grippi aniqlanganligi sabab bo‘ldi, deb yozadi “ITAR-TASS”.

Xavfli virus Taragi posyolkasidagi parranda fermasida uchragan. Ferma xodimlari u yerda 270 dan oshiq tovuq o‘lganligini aniqlashgan. Veterinar tekshiruvining ko‘rsatishicha, ular parranda grippidan o‘lgan.
Shu sababli prefektura hokimiyati ferma atrofida uch kilometrlik karantin hududi tashkil etgan. U yerdan har qanday mahsulot olib chiqish taqiqlangan.
Yaponiyada parranda grippi aniqlanishi yil boshidan buyon uchragan birinchi holatdir.